CELEX: 31985S1243
Language: el
Date: 1985-05-14 00:00:00
Title: Απόφαση αριθ. 1243/85/ΕΚΑΧ της Επιτροπής της 14ης Μαΐου 1985 που τροποποιεί την απόφαση αριθ. 3650/84/ΕΚΑΧ για τον καθορισμό των όρων και των κριτηρίων εφαρμογής του άρθρου 14ε της απόφασης αριθ. 2177/83/ΕΚΑΧ και του άρθρου 8 της απόφασης αριθ. 234/84/ΕΚΑΧ για την παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα

Avis juridique important

|

31985S1243

Απόφαση αριθ. 1243/85/ΕΚΑΧ της Επιτροπής της 14ης Μαΐου 1985 που τροποποιεί την απόφαση αριθ. 3650/84/ΕΚΑΧ για τον καθορισμό των όρων και των κριτηρίων εφαρμογής του άρθρου 14ε της απόφασης αριθ. 2177/83/ΕΚΑΧ και του άρθρου 8 της απόφασης αριθ. 234/84/ΕΚΑΧ για την παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα  

Επίσημη Εφημερίδα αριθ. L 129 της 15/05/1985 σ. 0011 - 0011 Ισπανική ειδική έκδοση: Κεφάλαιο 13 τόμος 18 σ. 0254  Πορτογαλική ειδική έκδοση : Κεφάλαιο 13 τόμος 18 σ. 0254 

***** ΑΠΟΦΑΣΗ αριθ. 1243/85/ΕΚΑΧ ΤΗΣ ΕΠΙΤΡΟΠΗΣ  της 14ης Μαΐου 1985  που τροποποιεί την απόφαση αριθ. 3650/84/ΕΚΑΧ για τον καθορισμό των όρων και των κριτηρίων εφαρμογής του άρθρου 14ε της απόφασης αριθ. 2177/83/ΕΚΑΧ και του άρθρου 8 της απόφασης αριθ. 234/84/ΕΚΑΧ για την παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για τη ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 234/84/ΕΚΑΧ της Επιτροπής της 31ης Ιανουαρίου 1984 για παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα (1), όπως τροποποποιήθηκε τελευταία από την απόφαση αριθ. 470/85/ΕΚΑΧ (2), και ιδίως τα άρθρα 8 και 18,  Εκτιμώντας:  ότι το άρθρο 8 της απόφασης αριθ. 234/84/ΕΚΑΧ έχει ως αντικείμενο τον περιορισμό από την Επιτροπή σε 3 % το πολύ της απώλειας αναλογίας, που υφίσταται κατά τη διάρκεια ενός τριμήνου μια επιχείρηση που δεν επωφελείται ή επωφελείται λιγότερο απ' ότι το σύνολο των επιχειρήσεων της Κοινότητας, από το άρθρο προσαρμογής, υπό μορφή πρόσθετων ποσοστώσεων·  ότι η Επιτροπή, έχοντας αποφασίσει με την απόφασή της αριθ. 470/85/ΕΚΑΧ την πρόβλεψη της δυνατότητας να χορηγούνται, με ορισμένες προϋποθέσεις, ανάλογες πρόσθετες ποσοστώσεις με βάση μια νέα διάταξη, και συγκεκριμένα το άρθρο 10 παράγραφος 3, πρέπει τούτο να αναφερθεί στο άρθρο 5 της απόφασης αριθ. 3650/84/ΕΚΑΧ της Επιτροπής (3),  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 5 της απόφασης αριθ. 3650/84/ΕΚΑΧ αντικαθίσταται από το ακόλουθο κείμενο:  «Άρθρο 5  Οι "ποσοστώσεις", κατά την έννοια του άρθρου 3, λαμβάνονται με την προσθήκη στις "βασικές ποσοστώσεις" του ποσού των πρόσθετων ποσοστώσεων που χορηγήθηκαν για το εν λόγω τρίμηνο, με βάση τα άρθρα 14, 14α και 14Α, 14β και 14Β, 14γ και 14Γ και 17 των αποφάσεων αριθ. 2177/83/ΕΚΑΧ και αριθ. 234/84/ΕΚΑΧ και το άρθρο 10 παράγραφοι 2 και 3 της απόφασης αριθ. 234/84/ΕΚΑΧ».  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 14 Μαΐου 1985.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 29 της 1. 2. 1984, σ. 1.  (2) ΕΕ αριθ. L 58 της 26. 2. 1985, σ. 7.  (3) ΕΕ αριθ. L 335 της 22. 12. 1984, σ. 64.